افریقا اؤلکه‌لرینده اها‌لی و شهرلشمه‌نین سرعتله آرتماسی ایله علاقه‌دار پلاستیک‌دن ایستیفاده آرتیب.
دونیا ساغلیق تشکیلاتی راپوروندا بیلدیریلیر: "دونیا ساغلیق تشکیلاتی افریقا بولگه اوفیسی و بمت-نین اطراف موحیط پروقرامی (UNEP) پلاستیکین اینسان‌لارا و اطراف موحیطه منفی تأثیرینی آزالتماق اوچون افریقا اؤلکه‌لری‌نین یئرلی پروقرام‌لارینی بیرگه دستکله‌یه‌جک.
افریقا قاره‌سی دونیا پلاستیک قایناق لارینین 5 فایزینی تولید و یالنیز 4 فایزینی مصرف ائتمه‌سینه باخمایا‌راق، سون ایللرده آرتان اها‌لی و شهرلشمه سببیله قاره ده بیردفعه‌لیک پلاستیک ایستیفاده‌سی ده چوخالیب.
دونیانین ان آز پلاستیک ایستیفاده ائدن بؤلگه‌لریندن بیری اولماسینا باخمایا‌راق، قاره ده پلاستیک زیبیل‌لرین یاندیریلماسی و لازیمی قایدادا دفع ائدیلمه‌مه‌سی اوزوندن اکولوژی و ساغلام‌لیق پروبلئم‌لری آرتیب. افریقادا هر هانسی پلاستیک اعمال مرکزی‌نین اولماماسی قاره ده تاریم ساحه‌لری و سویون چیرکلنمه‌سینه سبب اولور".
